cyanic-selkie/wikianc huggingface dataset:
Matti Jurva
Sota-aika ja viimeiset levytykset
Välirauhan aikana marraskuussa 1940 Matti Jurva ja Eero Väre matkustivat Berliiniin, josta heille oli onnistuttu varaamaan muutamia päiviä levytystä varten. Saksalaisista muusikoista kootun orkesterin säestyksellä kaksikko lauloi levylle kymmeniä lauluja päivässä. Tässä urakassa Jurva levytti tunnetun marssilaulun ”Mannerheimin linjalla”. Seuraavan ja viimeisen kerran Jurvan ääni tallentui levylle toukokuussa 1942, kun Saksasta tullut äänitysteknikko pystytti tilapäisen levytysstudion helsinkiläisen koulun juhlasaliin. Tähän levytyssessioon kuuluivat propagandalaulut ”Niet Molotoff” ja ”Luulot pois” sekä useita muita sotaisia aiheita sivunneita lauluja, kuten foksi ”Aunuksen Anja” ja jenkka ”Äänisjärven jäällä”.
Villa Tugendhat
Runko
Kun teräspilarit kantoivat rakennusta, seinien ei tarvinnut olla kantavia. Mies pystyi näin luomaan avoimen suuren oleskelutilan, joka yhtyy lasiseinän kautta ulkomaisemaan.
Merkitys
Unesco liitti Villa Tugendhatin maailmanperintöluetteloon vuonna 2001. Maailmanperintökomitean mukaan rakennus täytti kaksi luetteloon pääsemiseen tarvittavaa kriteeriä. Komitean mukaan arkkitehti Mies van der Rohe sovelsi Villa Tugendhatissa loistavasti modernin arkkitehtuurin uusia radikaaleja malleja asuinrakennusten suunnittelussa (kriteeri II), ja rakennus edustaa Miesin arkkitehtuuria, joka oli merkittävässä asemassa modernin arkkitehtuurin levittämisessä ja hyväksynnässä (kriteeri IV).
Museona
Villa Tugendhatissa vieraili 1990-luvun lopulla vuosittain hieman yli 4 000 kävijää. Poikkeuksen tekee vuosi 1999, jolloin kävijöitä oli 7 890.
Wiljam Sarjala
Sarjala sai kunnallisneuvoksen arvonimen 1962. Hänen poikansa oli professori ja opetushallituksen pääjohtaja Jukka Sarjala.
Vladimír Kameš (nuorempi)
Vladimír Kameš (s. 10. joulukuuta 1983) on tšekkiläinen jääkiekkoilija, joka edustaa tällä hetkellä MOL ligan slovakialaista HC Nové Zámkya. Kamešin isä on Suomessakin pelannut Vladimír Kameš Sr.
Rounders – ässä hihassa
Kymmenkertainen WSOP-voittaja Johnny Chan esittää itseään elokuvassa.
Liisa Tavi (albumi)
Liisa Tavi on Pekka Aarnion tuottama ja Pekka Tegelmanin sovittama Liisa Tavin esikoisalbumi vuodelta 1979.
Tornionjoen vesistö
Suomen vesistöjako
Sivujokien väliin jää kuitenkin muita alueita, jotka on koottu Suomen puolella omiksi alueikseen (numeroinnilla 67.1, 67.2, 67.3 ja 67.4). Pohjoisempana Pajalassa tulee Tornionjoen sivujoesta Muonionjoesta valtionraja. Suomalaisten rekisterissä on vesistöalueen ensimmäisessä jakovaiheessa saatu alla näkyvät alueet tai valuma-alueet. Siinä on alueesta 67.7 Norjan puolelle leikkautuneet latva-alueet koottu saman tunnuksen 67.000N alle. Sen sijaan muut Norjan puolelle ulottuvat alueiden 67.5 ja 67.8 latva-alueet on sisälletty näiden alueiden sisälle. Ruotsin puolelle jäävien valuma-alueiden osien kohdalla on toimittu niin, että rajajokien molempien puolten valuma-alueet on sisälletty luetteloon, mutta Ruotsin alueet on jätetty jakamatta pienempiin osiin. Ne on merkitty luetteloon lisäämällä niiden tunnuksen perään K-kirjain. Tornionjoen se yläpuolinen osa, joka yhtyy Muonionjoen kanssa, on jätetty kokonaan tunnuksen 67.000K alle. Norjan ja Ruotsin puolille jääneistä osista ei luonnollisestikaan ole julkaistu tietoja suomalaisten rekisterissä.
Kalakanta ja kalastus
Lohen, siian ja meritaimenen kalastus on ollut tärkeä elinkeino muun elinkeinon rinnalla. Vielä 1800-luvulla kalastuksen määrä on arvioiden mukaan ollut 100 tonnia, mutta saaliit ovat vähentyneet tasaisesti 1900-luvun ajan ja olivat 1980-luvun puolivälissä enää muutamia tonneja. Kalakannat ovat kuitenkin elpymässä ja esimerkiksi vuonna 1997 oli lohisaalis 74 tonnia.
Friedrich Hasenöhrl
E = mc²
Hasenöhrl julkaisi vuosina 1904 ja 1905 kaksi artikkelia. Ensimmäisessä artikkelissa Hasenöhrl yhdisti massan ja energian inertian avulla. Hän tuli lopputulokseen, että massan ja energian välillä pätee kaava m=(8/3)E/c². Hasenöhrlin artikkelin nimi, jossa hän esittelee kaavan on suomennettuna Liikkuvien kappaleiden säteilystä, kun taas Albert Einsteinin artikkeli, jossa hän esittelee nykymuodossa tunnetun kaavan on Liikkuvien kappaleiden sähködynamiikasta.
Calcio Catania
Catanian paras sijoitus Serie A:ssa on kahdeksas sija kausina 1960–1961, 1964–1965 ja 2012–2013. Seuran olemassaolo oli vaakalaudalla vuonna 1993, kun Italian jalkapalloliitto (FIGC) sulki sen kilpailutoiminnan ulkopuolelle talousvaikeuksien vuoksi. Pitkän oikeustaistelun jälkeen Catania sai jatkaa toimintaansa Eccellenzassa eli 6. divisioonassa ja nousi sieltä takaisin pääsarjatasolle.
Angerfist
thumb|300px|DJ Angerfist esiintymässä. Danny Masseling (s. 20. kesäkuuta 1981 Almere, Hollanti), taiteilijanimeltään Angerfist, on hardcore-artisti ja DJ. Angerfist esiintyy aina jääkiekkoilijanmaski yllään.
Västernorrlandin lääni
Väestönkehitys
Vuoden 2011 lopussa 9,2 prosenttia läänin väestöstä oli ulkomaalaistaustaisia, joista 7,6 prosenttia oli syntynyt ulkomailla.
Eiji Ōue
Ōue on tehnyt myös lukuisia vierailevia esiintymisiä ja Bayreuth-debyyttinsä vuonna 2005.
Västernorrlandin lääni
Väestö maakunnittain
Medelpadin maakunta kuuluu lääniin kokonaan, mutta muut maakunnat kuuluvat lääniin vain osittain.
Riihimäen rautatieasema
Historia
Pietarin rata päätettiin lopulta vuonna 1867 rakentaa Riihimäen kautta sopivan maaston sekä sotilaallisten syiden takia. Ensimmäinen varsinainen asemarakennus Riihimäelle tuli seuraavana vuonna, kun Hyvinkäältä siirrettiin työpäällikön asuinrakennus, jota laajennettiin kaksikerroksisella lisäsiivellä. Myöhemmin rakennusta laajennettiin useaan otteeseen tilan kasvattamiseksi ja uusien toimintojen lisäämiseksi. Vuonna 1869 valmistuivat Riihimäen kaksi puoliympyränkaaren muotoista veturitallia. Tallipaikkoja niissä on 24.
Syyskuussa 2006 avattiin Lahden oikorata, jolloin Riihimäen kautta aiemmin kulkeneet Kouvolan ja Helsingin väliset kaukojunat sekä Venäjän junat siirtyivät kulkemaan uutta oikorataa pitkin Helsinkiin helpottaen samalla Riihimäen aseman ruuhkaista liikennettä.
Richard Brander
Lähteet
1	 https://www.helsinki.fi/fi/uutiset/talous-yhteiskunta/entinen-ulkoministeri-toimi-epavirallisena-yhteyshenkilona-suomen-ja-eurooppaliikkeen-valilla. Viitattu	24.6.2019.
Pyöräily
Vapaa-ajan pyöräily
pienoiskuva|[[Urho Kekkonen|Presidentti Urho Kekkonen pyöräilee (1971).]]
Retkipyöräily
Pyörä on syytä huoltaa ennen matkalle lähtöä. Pumppu, paikkarasia ja renkaanvaihtovälineet ovat yleisiä varusteita. Myös varasisärengas ja juomapullo ovat yleisiä varusteita retkipyöräilyssä. Pimeällä ajettaessa pyörässä on oltava valot.
Kilpapyöräily
Lajeja, joissa yksi tai useampi osuus pyöräilyä:
Kemijoen vesistö (Viena)
Vesistö Venäjän puolella
Ylä-Kuittijärveen laskee pohjoisesta Pistojoki, jonka vesireitin ylin osa ulottuu Suommen puolelle. Pistojoen laajentumana joen keskijuoksulla Venäjän puolella on Pistojärvi.
Vesistö Suomen puolella
Näistä osa-alueet 74.01 (yläosaltaan 74.011), 74.02, 74.03,74.04 ja 74.08 kuuluvat Suomen ja Venäjän rajalla olevan Multijärven yläpuoliseen vesireittiin. Tämän vesireitin suurimpia järviä ovat alajuoksulta yläjuoksulle lueteltuina Joukamojärvi, Muojärvi ja Kuusamojärvi, jonka rannalla sijaitsee Kuusamon keskustaajama. Vesireitin laskujokena Multijärven alapuolella Venäjän puolella on Ylä-Kuittijärveen laskeva Pistojoki, jonka laajentumana sen keskijuoksulla on Pistojärvi.
Humanoid
Albumi nousi Suomen virallisen listan sijalle 9.
Englanninkieliset painokset
Deluxe Edition sisältää lisäksi DVD:n, jossa on kuvagalleria ja karaokea kappaleista.
Fan Box sisältää lisäksi DVD:n, jossa on kuvagalleria ja karaokea kappaleista. Fanbox sisältää lisäksi myös Tokio Hotel -seinälipun.
Saksankieliset versiot
Deluxe Edition sisältää lisäksi DVD:n, jossa on kuvagalleria sekä karaokea kappaleista.
Knuthin nuolinotaatio
Esitys
Luonnollisten lukujen kertolasku voidaan esittää peräkkäisinä yhteenlaskuina:
ja niin edelleen. Pääsääntönä on, että n-nuolioperaattori laajenee oikealtaluettavaksi (n - 1)-nuolioperaattoriksi. Symboleilla,
Valtioneuvoston kanslia
Historia
Valtioneuvoston kanslia sai alkunsa Suomen suuriruhtinaskunnan senaatin talousosaston kansliasta, joka perustettiin senaatin uudella ohjesäännöllä 1. lokakuuta 1892. Kansliaa johti nykyistä pääministeriä edeltänyt senaatin talousosaston varapuheenjohtaja, ja se perustettiin silloisen varapuheenjohtajan Sten Carl Tudeerin aloitteesta. Kanslian ensimmäinen johtava virkamies oli esittelijäsihteeri Eliel Johnsson. Nimi muutettiin valtioneuvoston kansliaksi marraskuussa 1918 samassa yhteydessä kun senaatista tuli valtioneuvosto.
Vuonna 1939 valtioneuvoston kanslian alaisuuteen perustettiin valtioneuvoston tiedotuskeskus, joka siirrettiin vuonna 1945 sisäasiainministeriöön.
EU-asioiden osasto
EU-asioiden osasto vastaa yhteensovittamisjärjestelmän toiminnasta ja Suomen EU-politiikan johdonmukaisuudesta. Osasto toimii pääministerin ja eurooppaministerin valmistelukoneistona sekä EU-ministerivaliokunnan sihteeristönä. Osasto valmistelee Eurooppa-neuvoston kokoukset, johtaa EU-asioiden komiteaa sekä osallistuu valmistelujaostojen työhön. Osaston edustaja on läsnä neuvoston kokouksissa osana Suomen valtuuskuntaa.
Diokéli
Diokéli on maalaiskunta ja sen keskuskylä Kayesin alueen Bafoulabén piirissä Malissa. Se sijaitsee Manantaliin johtavan maantien varrella 76 kilometriä Bafoulabésta kaakkoon. Kunnassa on 13 100 ja keskuskylässä 1 000 asukasta (vuonna 2009).
Even Wetten
Even Gabrielsen Wetten (s. 12. elokuuta 1982 Hamar, Norja) on norjalainen pikaluistelija.
Lars Onsager
Vuonna 1928 hän siirtyi opettamaan Johns Hopkinsin yliopistoon Yhdysvaltoihin. Onsager kuitenkin huomasi, että vaikka hän olikin taitava kehittämään fysikaaliseen kemiaan liittyviä teorioita, hänellä ei ollut opettajan kykyjä.
Christina Obergföll
Ura
Osakan MM-kisoissa 2007 Obergföll sai hopeaa tuloksella 66,46 Barbora Špotákován viedessä kultaa tuloksella 67,07. Samana vuonna hän voitti Euroopan cupin superliigan ja Saksan-mestaruuden sekä sijoittui kolmanneksi IAAF:n yleisurheilufinaalissa. Pekingissä 2008 Obergföll sijoittui pronssille tuloksella 66,13 Špotákován viedessä jälleen kullan. Toiseksi sijoittunut Marija Abakumova kuitenkin jäi kiinni dopingista vuonna 2016 tehdyissä testien uudelleenanalysoinneissa ja näin Obergföll nousi hopealle. Samana vuonna hän voitti Saksan-mestaruuden ja sijoittui toiseksi IAAF:n yleisurheilufinaalissa. Vuonna 2009 hän voitti Euroopan joukkuemestaruuskilpailun, oli toinen Saksan-mestaruuskilpailuissa, viides Berliinin MM-kisoissa ja neljäs IAAF:n yleisurheilufinaalissa.
Gabriel Gotthard Sweidel
Hänen puolisonsa oli Gustava Sweidel, o.s. Bergstock, jonka kanssa hänet vihittiin 18.5.1786. Heidän poikansa Joel Robert Sveidel vihittiin papiksi 1820.
Karibia
Karibian saariryhmiä ovat Isot-Antillit (Kuuba, Hispaniola, Puerto Rico ja Jamaika), Pienet-Antillit (Windwardsaaret ja Leewardsaaret) ja Bahamasaaret sekä Trinidad ja Tobago. Karibiaan luetaan joskus myös Etelä-Amerikan mantereella oleva Guyana. Koko saaristoon kuuluu yli 7 000 saarta ja luotoa.
Ristisaatto
Ristisaatto on ortodoksisen kirkon kirkkokansan tekemä saatto, kulkue, jossa voidaan esimerkiksi kiertää kirkkoa tai kulkea johonkin kirkolliseen kohteeseen muualla. Saatolla on pitkät, aina varhaiskristillisyyteen asti ulottuvat perinteensä, jolloin muun muassa kastetut kulkivat saatossa. thumb|upright|Ristisaatto Uspenskin katedraalin luona pitkäperjantaina 2003; lyhdyn ja ristin kantajilla yllään [[Viitta (liturginen tekstiili)|alusviitta ja stikari, ristin kantajalla ja hänen takanaan kahdella lukijanarvoisella laulajalla myös papillinen päähine, kalotti eli skufia; lyhtyä kantaa alidiakoni. Lukijoiden takana kuoro ja sen perässä pappi ja hautausikoni. Mustat asut kertovat että kysymyksessä on Kristuksen hautauspalvelus]]
Näin myös pitkäperjantain eli ortodoksisittain Suuren Perjantain ristisaatossa eli Kristuksen hautauspalveluksessa: saattoon kuuluu vain lyhty, risti ja Kristuksen hautausikoni, jonka alla kulkee evankeliumikirjaa kantava pappi. Kanttori ja mahdollinen kuoro kulkevat aina heti ristin takana, vasta sitten tulevat muut. Kuoro laulaa tämän ristisaaton aikana Pyhän Kolminaisuuden virttä:
Jos evankeliumia kantaa piispa, voidaan hautakuvan yläpuolella pidellä ripidejä.
Jesper Boqvist
Seuraura
Kaudeksi 2014–2015 Boqvist siirtyi Brynäs IF:n J18-junioreihin. Hänet nimettiin joukkueen varakapteeniksi. Boqvist voitti J18 Elitissä Brynäsin sisäisen piste-, maali- ja syöttöpörssin tehoilla 19+24=43 sekä sisäisen tehotilaston lukemalla +27. Hän voitti joukkueen sisäisen piste-, maali- ja syöttöpörssin myös J18 Allsvenskanissa tehoilla 12+13=25 sekä sisäisen tehotilaston lukemalla +9. Boqvist voitti kauden päätteeksi sarjan mestaruuden. Kaudella 2015–2016 hän jakoi tehoilla 23+35=58 koko J20 SuperElitin syöttöpörssin voiton HV71:n Lias Anderssonin kanssa ja sijoittui pistepörssissä toiseksi hänen jälkeensä. Boqvist voitti myös Brynäsin sisäisen maalipörssin 23 osumallaan ja sisäisen tehotilaston lukemalla +23. Hän debytoi kauden aikana myös seuran SHL-joukkueessa, jossa Boqvist pelasi kahdeksan runkosarja- ja kaksi playoff-ottelua tehden yhden syöttöpisteen. Hän teki SHL-debyyttinsä 27. tammikuuta 2016 vieraissa Karlskrona HK:ta vastaan. Boqvist sai ottelussa jääaikaa 15.41 minuuttia.
Lokakuussa 2020 New Jersey Devils lainasi Boqvistin toistaiseksi voimassa olevalla sopimuksella Timrå IK:n Allsvenskan-joukkueeseen.
Myyräkuume
Oireet
Harvemmin esiintyviä oireita (alle 30 prosentilla) ovat ohimenevät näköhäiriöt, huimaus, yskä, ripuli, kurkkukipu, nivelkipu, nenäverenvuoto, verivirtsaisuus, turvotukset ja verenpurkaumat iholla. Oireet vaihtelevat tapauskohtaisesti paljonkin, joten myyräkuumetta epäiltäessä on syytä käydä verikokeessa. Tällöin määritetään veressä olevat vasta-aineet ja selvitetään, onko kyseessä todella myyräkuume.
Levinneisyys Suomessa
Suomessa myyräkuumetta esiintyy eniten Kaakkois- ja Keski-Suomessa sekä Pohjanmaalla, mutta se on levinnyt koko maahan. Tautia levittää metsämyyrä (Myodes glareolus), ja myyräkuumetapausten määrä vaihtelee myyräkannan mukaan 3-4 vuoden jaksoissa. Myyräkuumetta esiintyy enemmän miehillä kuin naisilla. Eniten tapauksia todetaan vuoden syyspuolella, noin 2000 vuodessa. Suomessa taudilla on maailman suurin esiintyvyys suhteessa väestömäärään.
Uusnorja
Uusnorjan käyttö nykyään
Norjan 431 kunnasta 114:ssä on virallisena kielenä uusnorja ja 157 kuntaa on kielellisesti neutraaleja. Useimmat uusnorjankieliset kunnat ovat Vestlandetin alueella. Noin 86,1 % Norjan peruskoulun oppilaista opiskelee pääasiallisena äidinkielenään kirjanorjaa ja 13,9 % uusnorjaa.
Verbit
Verbit jakautuvat useiden germaanisten kielten tapaan heikkoihin ja vahvoihin, joista jälkimmäisen tunnistaa päätteettömästä imperfektimuodosta (esim. le ’nauraa’ > lo ’nauroi’). Vahvoissa verbeissä tapahtuu useimmiten vokaalimuutoksia sanan vartalossa. Useimmat heikot verbit sen sijaan taipuvat säännönmukaisesti.
Suomen poliisi
Suomessa poliisi nauttii poikkeuksellisen laajaa kansalaisten luottamusta.
Organisaatio
Normaalisti kansalainen on tekemisissä lähinnä paikallispoliisin kanssa. Se huolehtii hälytyspartioinnista, poliisi- ja esitutkinnasta sekä lupa- ja todistusasioista. Yleensä paikallisen poliisilaitoksen päällikön virkanimikkeenä on poliisipäällikkö. Eräillä vanhastaan poliisimestarin nimikkeellä toimineilla virkamiehillä on edelleen oikeus käyttää tätä nimikettä. Helsingin poliisilaitoksella on eräitä pääkaupunkiseudun erityispiirteisiin liittyviä erikoistehtäviä, ja sen poliisipäällikkö käyttää poliisikomentajan arvoa. Helsingin poliisilaitoksen valmiusyksikkö eli niin sanottu Karhu-ryhmä toimii tarvittaessa valtakunnallisesti.
Salaiset tietojärjestelmät
Tämänkaltaisia rekisteritietoja ovat:
Inverness
Inverness sijaitsee Loch Nessistä virtaavan Nessjoen suulla. Sen suojaisa luonnonsatama houkutti paikalle asutusta jo 500-luvulla. Se oli yksi piktien tärkeimpiä tukikohtia, ja Pyhä Columba vieraili siellä vuonna 565 aikomuksenaan käännyttää piktien kuningas Brude kristinuskoon.
Pömiö
Pömiö on kylä Simon kunnassa entisen Lapin läänin eteläosassa. Se sijaitsee linnuntietä noin 16 kilometrin päässä Simon keskustaajamasta pohjoiseen Viantienjoen varrella. Harvaanasuttu kylä on levittäytynyt laajalle alueelle jokivarteen Viantien kylän pohjoispuolelle. Kylä kuuluu Maksniemen koulupiiriin. Pömiön koulu on lakkautettu vuonna 1993, ja entiset koulun tilat ovat nykyisin metsästysseuran käytössä.
Napoleonin kuolema
thumb|200px|[[Charles de Steubenin kuva Napoleonista kuolinvuoteellaan.]] Entinen Ranskan keisari Napoleon I kuoli Saint Helenan saarella 5. toukokuuta 1821. Virallisen ruuminavauksen mukaan hän kuoli vatsasyöpään, mutta tieto on kyseenalaistettu, ja joidenkin tutkijoiden mukaan Napoleon myrkytettiin.
Kuolinsyy
Kuolinsyyksi todettiin vatsasyöpä. Napoleon itse oli ennen kuolemaansa epäillyt vatsasyövän lisäksi myös murhayrityksen mahdollisuutta ja oli toivonut, että hänelle tehdään ruumiinavaus, johon britit eivät saisi osallistua. Napoleonin ruumis avattiin biljardipöydällä. Ruumiinavausta todisti seitsemäntoista henkilöä, joista seitsemän oli brittiläisiä lääkäreitä. Britit julistivat Napoleonin kuolleen vatsasyöpään, mutta useat nykypäivän tutkijat pitävät kuolinsyynä myrkytystä arsenikilla tai sitten sitä, että Napoleonin huoneen tapetit alkoivat kosteassa Saint Helenan ympäristössä tuottaa arsenikkia. Napoleonin testamentin viidennessä pykälässä lukee:
Munankoristelu
Vaikka ortodoksikristityt joskus koristelevat munia pääsiäisenä, on tavanomaisempaa värjätä munat punaisella, joka kuvaa Kristuksen verta.
Tuulastus
Paras tuulastuskeli on tyyni, pimeä syysilta ja -yö. Pilvinen sää on eduksi etenkin kuun loistaessa, sillä se vähentää heijastuksia veden pinnalla.
Historia
Vuonna 1902 tuulastus kiellettiin lailla, koska tehokkaana kalastuskeinona se heikensi kalakantoja liikaa. Lisäksi innokkain tuulastusaika osui juuri haukien ja lahnojen aktiivisimpaan kutuaikaan.
Elosalama (sarjakuvahahmo)
Historia
Elosalaman palatessa kotiin hän sai järkytyksekseen todeta äitinsä Marian ja sisarensa Lisan kuolleen rikollisten jengien yhteenotossa. Samaten hänen veljensä Jose oli poissa, liittyneenä jengiin joka taisteli vietnamilaista jengiä vastaan. Elosalama onnistui kuitenkin keskeyttämään nahinat, ennen kuin täysimittainen jengisota olisi syttynyt.
Nykyään Elosalama keskittyy pääasiallisesti opintoihinsa, mutta auttaa muita sankareita mikäli häntä todella tarvitaan.
Juankosken voimalaitos
Juankosken voimalaitos sijaitsee Kuopion Juankoskella Pohjois-Savossa. Se on Juankosken keskustan sekä ruukkialueen useiden teollisuusyritysten välittömässä läheisyydessä.
Niloottiset kielet
Niloottiset kielet on nilosaharalaiseen kielikuntaan kuuluva kieliryhmä, johon kuuluvia kieliä puhutaan pääosin Itä-Afrikassa.
Samia Suluhu
Samia Suluhu Hassan (s. 27. tammikuuta 1960) on tansanialainen poliitikko ja Tansanian presidentti vuodesta 2021 lähtien. Hän kuuluu Chama Cha Mapinduzi (CCM) -puolueeseen. Hän on saanut tansanialaisilta lempinimen Mama Samia. Hassan on Tansanian ensimmäinen naispuolinen presidentti.
Presidenttinä
Syyskuussa 2021 Samia Suluhu vahvisti aikovansa pyrkiä presidentiksi vuonna 2025 ja siten tulla maan ensimmäiseksi valituksi naispresidentiksi.
FX – murha tilauksesta
Juoni
Oikeusministeriö palkkaa elokuvien erikoistehosteiden asiantuntijan lavastamaan mafiapomon murha, mutta mies huomaa pian itse olevansa huijauksen uhri. Hän joutuu pakenemaan sekä mafian palkkamurhaajia että ministeriön miehiä.
Kim Hunter
Ura
Hunterin ensimmäinen elokuva oli Seitsemäs uhri vuodelta 1943. Vuonna 1947 hän näytteli Stella Kowalskia Tennessee Williamsin kirjoittamassa Broadway-näytelmässä Viettelysten vaunu (A Streetcar Named Desire). Hän näytteli Stellan roolin myös näytelmän elokuvaversiossa vuonna 1951. Hän sai elokuvaroolista parhaan naissivuosan Oscarin ja Golden Globen. Hänen muita tunnettuja elokuviaan ovat esimerkiksi Kysymys elämästä ja kuolemasta (1946) sekä kolme Apinoiden planeetta -elokuvaa: Apinoiden planeetta (1968), Paluu apinoiden planeetalle (Beneath the Planet of the Apes, 1970) ja Pako apinoiden planeetalta (Escape from the Planet of the Apes, 1971). Hunterin ura kärsi kuitenkin pahoin joutumisesta Hollywoodin mustalle listalle 1950-luvun lopussa epäiltynä kommunismista. Elokuvien lisäksi hän loi uraa televisiossa näyttelemällä lukuisissa saippuasarjoissa, saaden jopa Emmy-ehdokkuuden. Hunter on saanut urastaan kaksi tähteä Hollywood Walk of Famelle, toisen elokuvista ja toisen televisiosta.
Michael Scofield
Hahmo
Michael on älykäs, perusteellinen ja päättäväinen. Hänellä on myös taipumus avunantoon ja muiden tukemiseen, vaikkei hänellä itsellä olisikaan aikaa tai tarmoa siihen. Hän ei ole veljensä tavoin väkivaltainen, ja suuttuu harvoin. Michael on myös todella sulkeutunut. Hän ei juurikaan valita vastuustaan ja odotuksista, jotka häneen kohdistuvat.
Dundee
Hillotuotanto
Hillo viittaa marmeladiin, jonka Janet Keillerin sanotaan keksineen vuonna 1797 Dundeessa. Todellisuudessa varhaisimmat marmeladireseptit ovat peräisin 1500-luvulta. Keillerin marmeladit tulivat kuuluisaksi brandiksi, koska niitä tuotettiin valtavia määriä ja niitä vietiin ympäri maailmaa. Paikallinen yritys Mackays tekee marmeladia Dundeessa edelleen. Hilloteollisuus ei kuitenkaan ole koskaan ollut suuri työllistäjä verrattuna juuttikauppaan. Marmeladi jäi sittemmin suurempien liiketoimien jalkoihin, mutta Keillerin hilloja oli silti yhä laajasti saatavilla.
Rollen lause
Rollen lauseen mukaan suljetulla välillä [a,b] jatkuvan ja avoimella välillä (a,b) derivoituvan funktion derivaatta saa arvon 0 jossain avoimen välin (a,b) pisteessä c, mikäli funktio saa saman arvon suljetun välin [a,b] päätepisteissä a ja b. Tämä voidaan ilmaista formaalisti muodossa
Todistus
(iii) Koska funktio f on derivoituva pisteessä x, niin erotusosamäärän vasemman- ja oikeanpuoleisten raja-arvojen tulee olla yhtäsuuret. Yhtäsuuruus toteutuu vain, kun sekä kohdan (i) että kohdan (ii) raja-arvot ovat nollia. Tästä päätellään, että Kun merkitään c=x, niin todistus on päätöksessään.
Rautatieliikenne
Sähköveturi
Suomessa sähköveturit alkoivat liikennöidä ensimmäisen kerran vuonna 1973. Rautateiden sähköistystyöt olivat alkaneet 13. joulukuuta 1965 Helsingin ja Kirkkonummen välisellä rataosuudella. Useimpien ratojen sähköistystyöt kestivät 1990-luvulle.
Rautatieliikenne Suomessa
Suomessa junaliikennettä hoitaa valtion omistama VR Group ja rataverkkoa ylläpitää liikenne- ja viestintäministeriön alainen Väylävirasto (edeltäjä Ratahallintokeskus). Rautatieliikenteen lainsäädännön valmistelusta sekä kotimaassa että Euroopan unionissa vastaa Liikenne- ja viestintäministeriö.
Dede Koswara
Lähteet
Epidermodysplasia verruciformis
Skientologian kritiikki
thumb|right|300px|Skientologian vastainen Anonymous-ryhmän mielenosoitus.
Belgian Grand Prix 1976
Belgian Grand Prix 1976 oli Formula 1 -sarjan osakilpailu, joka ajettiin 16. toukokuuta Zolderin radalla. Kilpailun voitti Niki Lauda, jolle voitto oli kauden kolmas.
Skientologian kritiikki
Kalliit kurssimaksut ja valtavat velat
Skientologit etsivät usein käännynnäisiä onnettomuuden uhreista, heidän omaisistaan tms. Skientologit saattavat luvata apua auto-onnettomuuksien uhreille, ja viedä heidän vakuutusrahansa. Skientologien tarjoama hoito tai vastaava voi maksaa satojatuhansia dollareita. Skientologeihin liittyvää, käytännössä Hubbardin muun ohjelman mukaista Narconon-hoitoa mainostetaan tehokkaaksi ja sen väitetään parantavan jopa yli puolet huumeriippuvaisista, vaikka vain kymmenes parantuu mikä on huonommin kuin muilla hoidoilla.
Arkaluonteisilla tiedoilla kiristys
Skientologiakriittisen Going Clear-dokumenttifilmin mukaan skientologit keräävät ihmisistä auditoinneissaan myös arkaluonteisia tietoja. Nämä he merkitsevät muistiin. Jos joku uhkaa erota liikkestä, skientologit voivat uhata julkistaa näitä yksityisiä asioita. Tällä on merkitystä varsinkin silloin, kun henkilö on tunnettu julkisuudessa, esimerkiksi Hollywoodin elokuvanäyttelijä. Eronneesta he voivat julkistaa näitä tietoja, esimerkiksi seksielämän yksityskohtia. Näin skientologit vangitsevat ihmisiä liikkeeseensä. Amy Scobeen erottua kirkosta lehtiin vuosi jostain tietoja hänen seksielämästään ennen avioliittoaan.
Skientologia ja sananvapaus
Yhdysvalloissa skientologit suhtautuivat alussa näennäisen välinpitämättömästi Peter N. Alexanderin vuonna 2001 julkaisemaan elokuvaan The Profit, joka on kertomus paranoidista, joka perustaa uskonnon tullakseen miljonääriksi. Heidän mielestään elokuvalla ei ollut mitään tekemistä heidän kanssaan. Englannin kielessä sana The Profit muistuttaa lausuttuna sanaa The prophet, "profeetta", Alexanderin mukaan elokuvalla oli tarkoitus kuvata kultteja yleisesti, ei skientologiaa. Alexander on entinen skientologi, joka erosi kirkostaan vuonna 1997 ja pitää skientologiaa kulttina ja huijauksena.
Pian vuonna 2002 elokuva kiellettiin Yhdysvalloissa skientologiakirkon oikeudellisten vaatimusten pohjalta. Skientologien mielestä elokuvan antama skientologiakäsitys olisi saattanut vaikuttaa silloin meneillään olleeseen skientologiaan liittyneeseen MacPherson-juttuun häiriten tuomarien puolueettomuutta. McPherson-jutussa skientologeja syytettiin psyykkisesti sairaan Lisa McPhersonin painostuksesta ja siitä seuranneesta kuolemasta ilman asiallista lääkärin hoitoa. Loppujen lopuksi jutusta ei tullut tuomioita skientologeille. The Profitin tyyppisen elokuvan kieltäminen on ainutlaatuista yhdysvaltalaisen elokuvan historiassa. Alexanderin mielestä elokuvan henkilöt ovat kuvitteellisia, mutta niissä on samankaltaisuuksia todellisuuden kanssa. The Profit nähdään yleensä julkisuudessa skientologiaparodiana. Kielletyssä elokuvassa skientologiakirkon paikalla on Church of Scientific Spiritualism ja rikastuva huijari on nimeltään Leland Conrad Powers. L. Conrad Powersia näyttelee Eric Rath. Ajatustenlukukone Mind Meter muistuttaa E-mittaria. Powers on tieteiskirjailija. Muita samankaltaisuuksia skientologian kanssa ovat sotilasunivormut, soluttautuminen FBI:hin ja konflikti veroviranomaisten kanssa. Pian kiellon jälkeen The Profitia tuottamassa ollut skientologien arkkivihollisena pidetty Minton alkoi riidellä oikeudessa rahoista Alexanderin kanssa.
Lawrence Wright julkaisi vuonna 2011 skientologiakriittisen kirjan Going Clear, jota myytiin Yhdysvalloissa paljon. Mutta brittiläinen Transworld ei halunnut julkaista kirjaa Iso-Britanniassa, lakineuvon pohjalta.
Skientologien vastatoimet arvostelijoita vastaan
1970-luvulla Hubbard johti operaatio Snow Whiteä, jossa skientologit murtautuivat valtion virastoihin 136 liittovaltion virastoon varastaakseen järjestön vastaista aineistoa. Tämä johti FBI-tutkimuksiin ja sen takia jotkut operoivat thetanit saivat sakkoja ja jopa viiden vuoden vankeustuomioita. Hubbardin vaimo Sue istui tämän takia vankilassa neljä vuotta. Skientologit ovat myös joissain tapauksessa harrastaneet heitä vastustavien henkilöiden yksityiselämän häirintää. 70-luvulla skientologit häiritsivät, pyrkivät oikeustoimiin ja sulkemaan mielisairaalaan Operation PC Freakout:issa kirjailija ja journalisti Paulette Cooperin. Cooper oli kirjoittanut vuonna 1968 Queen-lehteen vuonna 1969 kielteisen artikkelin skientologeista. Tämän jälkeen Cooper julkaisi aiheesta kirjan The Scandal of Scientology- A chilling examination of the nature, beliefs and practices of the ‘now religion, Kirkko vaati vuonna 1971 $300000 korvauksia heidän mielestään valheellisesta kirkon vastaisesta kirjasta. Sitten kirkon Guardian’s Office määräsi laajan häirinnän Cooperia vastaan. Cooperin nimi ja puhelinnumero ilmestyi kaduille seiniin. Cooper liitettiin pornografisille postituslistoille. Cooper myös sai nimettömiä tappouhkauksia ja Cooperin naapurit tiedon, että Cooperilla olisi sukupuolitauti. Cooperin asunnosta varastettiin kirjoitustarvikkeita. Skientologiakirkko sai "pommi-uhkauksia", joissa oli Cooperin sormenjäljet.
Brandy ja Herra Whiskers
Herra Whiskers
thumb|left|200px|Herra Whiskers
Skientologian kritiikki
Liikkeestä eronneet
Esimerkiksi vuonna 1987 eronnut RTC:n johtaja Vicky Aznaran kutsui erässää lausunnossaan skientologiaa rikollisjärjestöksi, joka murtaa vastustuksen mafiamaisin menetelmin.
Hurrikaani Irma
Hurrikaani oli heikentynyt luokkaan kolme, mutta se nousi takaisin luokkaan neljä ennen kuin se saavutti Floridan eteläkärjen 9. syyskuuta. Sen laskettiin kulkevan pitkin Floridan länsirannikkoa, mutta myös itärannikolle ennustettiin tulvia. Hurrikaani Irma aiheutti jonkin verran tuhoja eri puolilla Floridaa, Georgiassa, Pohjois-Carolinassa ja Etelä-Carolinassa. Tuhot eivät olleet niin suuria kuin ennustettiin, mutta taloja tuhoutui ja rannikolla syntyi tulvia myrskyvuoksen takia.
Anguilla
Myrsky aiheutti merkittäviä tuhoja Anguillan Britannian merentakaisella alueella. Hurrikaani tuhosi lukuisten asuintalojen lisäksi myös poliisi- ja paloasemia, kouluja, sairaaloita ja myrskysuojia. Yhden ihmisen tiedetään kuolleen saarilla myrskyssä.
Kuuba
Hurrikaani aiheutti huomattavia aineellisia vahinkoja ja tulvia Kuuban pohjoisrannikolla.
Skientologian kritiikki
Skientologian vastustajien ylilyöntejä ja laittomia tekoja
Skientologia on 1900-luvulla syntyneistä uususkonnoista näkyvimpiä, ja se on kerännyt mediahuomiota ja kriitikoita luultavasti enemmän kuin moni muu uususkonto. Liike tunnetaan maailmalla laajalti monista ongelmistaan. Usein skientologiaa sanotaan lahkoksi tai kultiksi   , minkä skientologit kiistävät. Kriitikoiden mukaan skientologiakultti kääntyy sisäänpäin ja asettuu muuta maailmaa vastaan. Skientologian maailmalle vieraus, salailutaipumus ja opillinen jäykkyys sekä pyrkimys rahastaa uskolla luovat kriitikoiden mielestä useimmat siihen liittyvistä ongelmista.
Kriitikot mainitsevat yleensä korkeat kurssimaksut, syytteet taloudellisista väärinkäytöksistä , liikkeen tekemät peitetyt , joskus laittomat vastatoimet arvostelua ja paljastuksia vastaan   sekä vaihto­ehto­lääke­tietelliset hoitomenetelmät sekä vangitsemiseen verrattavat ihmisoikeuksien loukkaukset. Jotkut liikkeen jäsenistä ovat joutuneet tekemään 16-tuntisia työpäiviä palkalla, joka on pienempi kuin perustoimeentulo Suomessa. Liikettä on muutenkin syytetty työvoiman hyväksikäytöstä.
Skientologien virallinen propaganda saattaa olla joskus valheellista, muun muassa väite miljoonista jäsenistä Yhdysvalloissa. Hubbardin mielestä valehtelu oli keino ohjata ihmisiä. Kriitikot katsovat muutenkin skientologien markkinoivan ajatuksiaan harhaanjohtavin keinoin. Esimerkiksi skientologian Oxford Capasity Analysis -persoonallisuustesti ei liity kuuluisaan huippuyliopistoon lainkaan.
Alcaicus
Alcaicus-säkeitä on useaa eri muotoa, jotka on nimetty niiden tavumäärän mukaan. Niiden kaavat ovat ( = lyhyt tavu, = pitkä tavu,  = anceps eli lyhyt tai pitkä tavu):
Izumo-taisha
Ōkuninushi
Perinteisesti pyhäkkö on kuitenkin ollut japanilaisten keskuudessa suosittu avioitumispaikka, ja ihmiset matkustavat sinne rukoilemaan onnea parisuhteelleen sekä etsimään sellaista. Šintolaisuudessa rukoilijoilla on tapana kutsua jumalia taputtamalla käsiään yhteen kahdesti, mutta Ōkuninushin pyhätössä taputuksia tehdään neljä. Näistä kaksi on tarkoitettu rukoilijalle itselleen ja kaksi tämän kumppanille tai toivotulle sellaiselle.
Kirjanorja
Kirjanorja ( ’kirjakieli’) on norjan kielen yleiskielimuoto, joka on Norjan kuningaskunnan kahdesta virallisesta kielimuodosta yleisempi. Kirjanorja pohjautuu pääosin tanskan kieleen, joka kuuluu skandinaavisten kielten itäiseen haaraan, mutta siinä on mukana myös norjan murteille ominaisia läntisen haaran piirteitä, kuten alkuperäisiä germaanisia diftongeja.
Norjalaiset aakkoset
Sekä kirjanorjassa että uusnorjassa on käytössä latinalaiset aakkoset, joiden loppuun on lisätty kirjaimet æ, ø ja å (huomaa suomen aakkosista poikkeava järjestys). Sama aakkosmuoto on käytössä norjan lisäksi tanskan kielessä.
Muut sanaluokat
Determinatiivit luokiteltiin aiemmin pronomineiksi, mutta norjan kielen nykyisen nimityskäytännön mukaan substantiiviin viittaavia ja näiden mukaan taipuvia apusanoja (esim. possessiivipronominit) kutsutaan determinatiiveiksi, kun taas pronomineiksi kutsutaan vain substantiivin korvaavia sanoja (esim. persoonapronominit). Useimmat norjan kielen determinatiivit taipuvat suvussa ja luvussa (esim. 'minun', m. min f. mi n. mitt mon. mine. Persoonapronominit taipuvat kahdessa sijamuodossa, nominatiivissa (esim. jeg [jäi] 'minä' kirjanorjaksi) ja akkusatiivissa (esim. meg [mäi] 'minut','minua').
GIGN
Organisaation rakenne
GIGN:n rakenne koostuu kuudesta osa-alueesta:
Pocket beagle
Luonne ja käyttäytyminen
Vuonna 1615 julkaistussa herrasmiesten urheiluharrastuksia koskeneessa kirjoituksessa tulevia metsästäjiä suositeltiin hankkimaan "pieniä kinnasbeagleja", jotka toimivat sekä naisten seuralaisina että metsällä yhtä tehokkaasti kuin mikä tahansa ajokoira.
Retoriikka
Retoriikka eli puhetaito on oppi menestyksekkäästä ja vakuuttavasta puhumisesta. Sitä on luonnehdittu suostuttelemisen taidoksi. Retoriikkaa kehitettiin alun perin antiikin Kreikassa, ja myöhemmin antiikin Roomassa. Puhetaito ei ole pelkkää kaunopuheisuutta, vaan sisältää myös yleisemmin kyvyn ilmaista itsensä ja viestiä toisille tarkoituksensa. Alun perin sillä tarkoitettiin nimenomaan oppia menestyksekkäästä poliittisesta puhumisesta.
Kreikkalainen retoriikka
Kreikkalaisessa kaupunkivaltiossa eli poliksessa poliittisen uran luominen edellytti henkilöltä sitä, että hän kykeni saavuttamaan kansanjoukot omien ajatustensa taakse, joko päättävissä poliittisissa elimissä tai oikeusistuimissa. Tärkeintä oli siis vakuuttavuus, ei ensisijaisesti totuus, koska totuudellisemmatkin ajatukset ja mielipiteet saattoivat jäädä häviölle, jos ne esitettiin huonosti.
Aristoteles
Aristoteles myös jakaa retoriikan kolmeen osaan: poliittiseen, oikeudelliseen ja esittävään (epideiktiseen). Poliittiset puheet käsittelevät sitä, mitkä toimenpiteet tulisi tehdä tai jättää tekemättä tulevaisuudessa. Oikeudelliset puheet pyrkivät selvittämään totuuden toimenpiteistä, jotka on tehty menneisyydessä. Esittävät puheet keskittyvät jonkun henkilön tai asian ylistämiseen tai syyttämiseen nykyisyydessä.
Roomalainen retoriikka
Antiikin Roomassa alkoi niin sanotun toisen sofismin aika. Se keskittyi pelkästään reettorien koulutukseen ja politiikkaan, eikä niinkään filosofiaan tai totuuden löytämiseen.
Lincoln Burrows
Lincoln Burrows on Dominic Purcellin esittämä kuvitteellinen hahmo televisiosarjassa Pako.
Taustaa
Lincoln on Michael Scofieldin isoveli. Veljesten äidin kuoltua Lincolnista tuli Michaelin huoltaja. Lincoln potkittiin ulos Morgan Parkin lukiosta Toledossa, Ohiossa. Hän muutti Chicagoon ja alkoi rikolliseksi. Hänen aikaisemmat rikoksensa, kuten varkaudet, omaisuuden hajottaminen ja huumeiden hallussapito tekivät hänestä varapresidentin veljen murhaajan valamiehistön silmissä. Lincolnilla on lapsi Lisa Rixin kanssa. Poika Lincoln Burrows Jr. on nimetty Lincolnin mukaan. L.J:tä näyttelee sarjassa Marshall Allman.
Karl Georg Christian von Staudt
Karl Georg Christian von Staudt (24. tammikuuta 1798 – 1. kesäkuuta 1867) oli saksalainen matemaatikko, joka tutki lähinnä geometriaa. Hän kehitti ensimmäisen puhtaasti synteettisen ja ei-metrisen esityksen projektiivisen geometrian viivoista, pisteistä ja tasoista.
Karkeakarvainen beagle
Luonne ja käyttäytyminen
thumb|left|Karkeakarvaisia beagleja 1900-luvun alkuvuosilta, jolloin se oli jo jokseenkin harvinainen.
Arrajärvi
Maantietoa
Järven pinta-ala on 990 hehtaaria eli 9,9 neliökilometriä. Se on 8,9 kilometriä pitkä ja 3,0 kilometriä leveä. Järven pohjoispää on joelle avoin, ja sen katsotaan alkavan Kymenkäänteessä Inkerinmaalla Mustamännyn ja sen vastarannalla olevan Saviojan suun väliseltä linjalta. Järvi työntyy Kymenjoen päävirrasta etelään päin Karjusaaren ohi ja kapean Salmen läpi, missä järven eteläinen järvenosa alkaa. Eteläosassa Kilpisaaren niemi jakaa järven kahdeksi lahdeksi. Pohjoiseen päin työntyy 2,4 kilometriä pitkä Soilahti ja etelään päin kolme kilometriä pitkä Säyhteeseen päättyvä järvenosa.
Säännöstely
Järven vedenpinnan korkeus on 74,1 metriä merenpinnan yläpuolella. Järvi on säännöstelty siten, että vedenpinnan korkeudeksi on määrätty raja-arvot 73,93 metriä ja 74,13 metriä merenpinnan yläpuolella. Säännöstelyn hoitaa pääasiassa Mankalan voimalaitos Kirkkojärven suulla, mutta vedentuloa Arrajärveen säännöstellään myös yläpuolelta Vuolenkosken voimalaitoksella. Mankalan kosket on valjastettu vuonna 1950 Mankalan voimalaitoksella, ja valjastus nosti alajuoksulla vedenpintaa kahdeksan metriä. Arrajärven nimistöstä päätellen järven vedenpinnan vaihtelut ovat olleet suuria. Suuri Kilpisaari on nykyisessä järvessä niemi ja Karjusaari on soistunut kiinni mantereeseen. Korkeasta vedenpinnasta kielivät myös rannan tasanteet, joita erottaa Kansalaisen karttapaikan varjokuvasta.
Vedenlaatu
Kymijoen valjastaminen sekä vedenkorkeuden ja virtaaman säännöstely on heikentänyt veden vaihtumista Arrajärvessä. Järveen johdetut pelto-ojat ja haja-asutuksen jätevedet ovat hiljalleen rehevöittäneet Arrajärven rantoja, ja ne ovat paikoin alkaneet kasvamaan umpeen. Vedenlaadusta on tehty viime aikoina tutkimusta. Pintaveden fosforipitoisuus on eteläisellä järvialtaalla kesällä vaihdellut 20–50 mikrogrammaa litrassa vettä (μg/l) ja vuosien 2009–2013 kesäkeskiarvo on ollut 48 μg/l ja talvikeskiarvo 22 μg/l. Nämä arvot tekevät järvestä rehevän. Fosforipitoisuudet kuitenkin ylittävät raja-avon 50 μg/l ajoittain, jolloin järvi on luokiteltu erittäin reheväksi. Karjusaaren lähellä, missä Kymijoen huuhtova vaikutus tuntuu selvästi, arvot ovat olleet pienemmät. Siellä pintaveden fosforipitoisuuden kesäkeskiarvo on ollut 21 μg/l ja talvikeskiarvo 8 μg/l. Järven syvänteissä esiintyy veden lämpötilakerrostuneisuutta ja sen lisäksi vielä happivajetta. Alhaisia happipitoisuuksia on mitattu sekä talvella että kesällä 1970-luvulta saakka. Tämä on nostanut etenkin 1980–1990-luvuilla pohjan läheisiä fosforipitoisuuksia pintaveden arvoja korkeammiksi. Veden tyypipitoisuudet ovat olleet tyydyttäviä. Sepänsaaren edustalla on ollut vuosien 2010–2013 typpipitoisuuksien keskiarvo 725 μg/l, mutta Karjusaaren edustalla se on ollut vain 524 μg/l.
Jesse Pehu
Pehu tunnetaan parhaiten nopeana ja ketteränä luistelijana, jonka ansiosta hän hakeutuu myös hyville maalintekopaikoille.
Dot and the Kangaroo
Dot and the Kangaroo on australialainen vuonna 1899 julkaistu lastenkirja. Sen on kirjoittanut Ethel C. Pedley. Kirjasta on tehty myös animaatioelokuva Tyttö ja kenguru, joka julkaistiin englanniksi 1977.
Valto Käkelä
Käkelän vanhemmat olivat pienviljelijä, kansanedustaja Elias Käkelä ja Maria Partanen. Hän kävi kansakoulun ja suoritti 1928 Työväen Akatemian. Käkelä oli Viipurin sosialidemokraattisen nuorisopiirin järjestäjä ja Kansan Työ -lehden palveluksessa Lappeenrannassa ja Viipurissa. Hän toimi Itä-Suomen Urheiluvälineitä -yhtiön liikkeenhoitajana Viipurissa vuoteen 1944 saakka ja sen jälkeen liikkeen osakkaana Lappeenrannassa.
Möhkäkala
Ulkonäkö ja koko
Tyypillinen möhkäkalan pituus on 1,8 metriä, ja leveys 2,4 metriä evänkärjestä toiseen. Painoa kalalle kertyy tonnin verran. Suurin mitattu möhkäkala oli 3,1 metriä pitkä ja painoi 2 235 kilogrammaa. Se törmäsi laivaan Australian lähivesillä vuonna 1908.
Alessandro Algardi
pienoiskuva|Alessandro Algardi Alessandro Algardi (1602–1654) oli italialainen kuvanveistäjä ja arkkitehti, joka hallitsi useita taiteen aloja. Hän oli tavanomainen barokkitaiteilija, vaikka olikin luonteeltaan Berniniä viileämpi ja klassisempi. Hän teki muun muassa hautamuistomerkin Leo XI:stä, suuren Attilan reliefin sekä muotokuvia kardinaaleista. Hänen arkkitehtuuriaan on muun muassa Villa Doria Pamphilj. Aikalaiset pitivät Algardia Rooman kuvanveistäjistä Berninin jälkeen huomattavimpana.
Epäyhtälö
Esimerkkejä
toteutuu, kun
Kristian Rasinaho
Ura
Rasinaho on edustanut koko uransa kasvattajaseuraansa Pyrintöä. Hän nousi miesten reservijoukkueeseen kaudeksi 2011–2012 ja teki kaksivuotisen pelaajasopimuksen seuran edustusjoukkueen kanssa. Hän on kuulunut Pyrintö II:n vakipelaajiin. Miesten edustusjoukkueessa hän teki ensiesiintymisensä helmikuussa 2012 Korihaita vastaan. Seuraavalla kaudella hän pelasi Korisliigassa kolmessa ottelussa, joista Namika Lahtea vastaan hän teki neljä pistettä. Kaudella 2013–2014 Rasinaho pelasi jälleen Korisliigassa ja myös Baltian liigassa, jossa hän myös onnistui korinteossa. Ensimmäisenä suomalaisjoukkueena Baltian liigassa pelannut Pyrintö sijoittui neljänneksi, ja Korisliigan runkosarjan se voitti uudella voittoennätyksellä. Kausi päättyi Pyrinnön historian kolmanteen ja Rasinahon ensimmäiseen Suomen mestaruuteen.
One Man’s Family
thumb|One Man’s Familyn mainoskuva vuodelta 1950. Kuvassa J. Anthony Smythe (Henry Barbour) ja Minetta Ellen (Fanny Barbour). One Man’s Family on yhdysvaltalainen radiodraamasarja, jota lähetettiin 1932–1959. Ensimmäisen lähetysvuotensa aikana sarja oli kuultavissa ainoastaan San Franciscon, Los Angelesin ja Portlandin alueilla, minkä jälkeen se siirtyi valtakunnalliseen NBC Red Networkiin. Vuoteen 1950 sarjaa lähetettiin viikoittaisina 30 minuutin jaksoina. Vuonna 1950 sarja siirtyi CBS:lle ja samalla sarjaa alettiin lähettää päivittäisinä 15 minuutin jaksoina. Kaikkiaan jaksoja tehtiin 3 256.
AKI-liitot
1. Ammatillisuus
Ammattijärjestönä AKI korostaa jäsenten ammattitaidon ja ammatillisuuden sekä niiden jatkuvan kehittämisen merkitystä. AKI kannustaa jäseniä kollegiaalisuuteen, oman ja työtovereiden työn arvostamiseen, yhteistyön rakentamiseen ja työssä jaksamisen edistämiseen. Ammatti- ja yhteistyöjärjestönä AKI toimii työmarkkina- ja vaikuttamiskentässä asiantuntijuuden pohjalta ja pyrkii hyvään lopputulokseen rakentavin keinoin.
3. Oikeudenmukaisuus
AKI pyrkii oikeudenmukaisuuteen ja tasa-arvon edistämiseen. Oikeudenmukaisuuden toteutumisessa kiinnitetään erityistä huomiota jäsenten työn ja koulutuksen merkitykseen kirkon toiminnassa ja identiteetissä. Tähän liittyvät myös työstä saatava korvaus ja muut palvelussuhteen ehdot. AKI edistää erityisesti sukupuolten tasa-arvoa ja vastustaa kaikkea epäasiallista kohtelua.
Bachata
Bachatamusiikin tahtiin tanssitaan bachataa. Sen perusaskel on askel-askel-askel-täp. Bachata on suhteellisen paikallaan pysyvä ja intohimoinen tanssilaji.
Exodus (elokuva)
Juoni lyhyesti
Palestiinassa syntynyt juutalainen Hagana-järjestön upseeri Ari Ben Canaan (Paul Newman), saapuu Palestiinasta Kyprokselle pyrkimyksenään vapauttaa leirin juutalaiset ja tuoda heidät Palestiinaan. Esiintymällä brittiupseerina – käyttäen sotavuosina laillisesti ansaittua brittiläistä sotilasarvoa ja kunniamerkkejä – Canaan onnistuu huijaamaan brittisotilaita ja saa leirin juutalaiset laivaansa, mukaan lukien Karen-tytön.
24: Redemption
Juoni
Yhdysvaltain hallitusta pakoileva entinen liittovaltion agentti Jack Bauer tekee avustustyötä Afrikan Sangalassa, Okavangon amerikkalaiskoulussa. Hallitus on jo yli vuoden yrittänyt saada Baueria vastaamaan kidutussyytteisiin, jotka koskevat tämän käyttämiä kovakouraisia kuulustelumenetelmiä.
Jokin taho Yhdysvaltain hallituksesta on toimittanut sotapäällikkö Jumalle aseita ja tämä suunnittelee sotilasvallankaappausta. Hän pakkovärvää lapsia sotilaiksi ja hänen joukkonsa hyökkäävät kouluun. Jackin ainoa keino pelastaa lapset on viedä heidät Yhdysvaltain suurlähetystöön, jonka väistyvä presidentti Noah Daniels on kuitenkin määrännyt evakuoitavaksi.
Kasurilan hiihtokeskus
Kasurilan hiihtokeskus sijaitsee Siilinjärvellä. Kasurilasta on tullut suosittu laskettelu- ja lautailukohde kuopiolaisten nuorten keskuudessa hyvien kulkuyhteyksien vuoksi. Paikallisliikenteen busseilla pääsee aivan laskettelukeskuksen viereen ja kausikorteilla bussilla matkaaminen on ilmaista.
Akka (tunturi)
Akka (saameksi Áhkká) on vuori Jällivaaran kunnassa Norrbottenin läänissä, Ruotsissa. Sen korkein huippu Stortoppen on 2 015 metriä merenpinnan yläpuolella. Akka sijaitsee Stora Sjöfalletin kansallispuistossa ja on sen korkein vuori.
Eternal Decision
Eternal Decision on yhdysvaltalainen kristillistä metallimusiikkia soittava yhtye. Vuonna 1996 perustettu yhtye on julkaissut kolme levyä. Vuonna 1997 yhtye julkaisi kriitikoiden arvostustakin saaneen esikoisalbuminsa Yhdysvalloissa ja 16 muussa maassa. Kaksi kappaletta yhtyeen toiselta albumilta, vuoden 1999 Ghost in the Machinelta, saavutti sijan Pure Rock Reportin listan kärkiviisikossa. Yhtye on ilmoittanut työstävänsä uutta albumia nimeltä Revived, jonka nauhoitukset ovat viivästyneet, sillä laivastossa palveleva kitaristi Tommy Torres ilmoitti kesäkuussa 2009 joutuvansa yhdeksäksi kuukaudeksi komennukselle muun muassa Kuwaitiin ja Afganistaniin.
Thaba Bosiu
Historia
Moshoeshoe kuoli vuonna 1870 ja hänen seuraajansa Letsie I siirsi valtakeskuksensa Matsiengiin. Moshoeshoen kolmas poika Masopa Moshoeshoe jäi vuorelle ja uhmasi siltä käsin Letsie I:n arvovaltaa. Lerotholi pisti lopulta lopun sedälleen valtaamalla vuoren 1898. Vuorelle aikanaan rakennetut puolustusvarustukset purettiin ja asukkaat siirrettiin muualle. Seuraavat parikymmentä vuotta vuori oli asumaton.
Vuonna 1917 tuolloinen Basutomaan brittiläinen siirtomaahallinto alkoi maksaa vuoren ylläpidosta. Vuonna 1967 itsenäistynyt Lesotho julisti sen kansalliseksi monumentiksi. Vaikka vuori ei ole enää poliittinen keskus, se näyttelee tärkeää osaa kansallisessa identiteetissä. Se nähdään usein valtion syntypaikkana. Basothojen kansanperinteessä siihen on liitetty maagisia voimia. Se on samoista syistä myös ollut poliittisten hankkeiden lavaste. Moshoeshoe II:n koolle kutsumasta rukoustilaisuudesta syntyi verisiä yhteenottoja poliisin ja väkijoukon välillä joulukuussa 1966. Oppositio kokoontui vuorella vuoden 1998 levottomuuksien aikaan. Vuorella ei ole nykyisellään asutusta.
Georg Ots
Kevyen musiikin esittäjänä ja elokuvanäyttelijänä
Hän esiintyi menestyksellä lukuisissa Euroopan maissa ja Yhdysvalloissa. Otsin kuoleman jälkeen 1975 Viron Musiikkikorkeakoulu nimettiin hänen mukaansa.
Hänelle myönnettiin 1956 Neuvosto-Viron, 1960 Neuvostoliiton kansantaiteilijan arvonimi, Leninin kunniamerkki 1970.
Kukkia muovipussissa
Kukkia muovipussissa on suomalaisen laulaja-lauluntekijän Litku Klemetin 19. maaliskuuta 2021 julkaistu studioalbumi. Klemetti ja hänen levy-yhtiö kuvailevat albumia nimellä ”tyttöjen teinilevy”. Albumi on nauhoitettu Klemetin ja hänen aviomiehensä Pekka Tuomen kotistudiossa. Soundi-lehden toimittajat valitsivat levyn vuoden viidenneksi parhaaksi suomalaiseksi albumiksi. Levyllä olevat Klemetin sanoitukset ja Klemetin ja Tuomen sävellykset ja sovitukset olivat ehdokkaina Teosto-palkinnon saajaksi.
Lahden kansainvälinen urkuviikko
Kilpailut ja tukitoiminta
Urkutaidetta edistääkseen urkuviikko on valinnut joinain vuosina Vuoden nuoren taiteilijan. Hänet valitaan tunnetuimpien nuorten urkutaiteilijoiden joukosta ja hänellä on oma konsertti festivaalin aikana.
Gävleborgin lääni
Historia
Gävleborgin lääni perustettiin vuonna 1762 erottamalla Gästriklandin, Hälsinglandin ja Härjedalenin maakunnat silloisesta Västernorrlandin läänistä. Härjedalenin maakunta liitettiin vuonna 1810 tuolloin perustettuun Jämtlandin lääniin. Västernorrlandin läänin artikkelissa on kerrottu tarkemmin lääninjaon kehityksesta alueella.
Vaakuna
Vaakunaselitys: Neliöosaisen kilven I ja IV kentissä Gästriklandin vaakuna, II ja III kentissä Hälsinglandin vaakuna. (Ruotsiksi Kvadrerad sköld, i fält I och IV Gästriklands vapen, fält II och III Hälsinglands.)